પરંતુ, આ સરળ ન હતું. શ્રમશક્તિ મુખ્ય પ્રશ્ન હતો. આ સસમયે ટાટા ઇન્સ્ટિટ્યૂટ ઓફ સોશિયલ સાયન્સના વિદ્યાર્થીઓ સૂર્યા કાર્તિક અને જયંતીલાલ બાગડા કાર્યક્રમોના અમલીકરણ માટે સ્વંયસેવક તરીકે આગળ આવ્યા. તેમના લક્ષ્ય વર્તુળમાં પુણે જિલ્લાના જુન્નાર અને ઘોડેગાંવ તાલુકાના 123 ગામોના 20 હજાર લાભાર્થીઓ હતા. તેઓ જાણતા હતા કે, આટલા પરિવારો સુધી પહોંચવું અઘરું છે, તેથી, તેમણે ગ્રામ્ય યુવાઓને કોમ્પ્યુટર શિક્ષણ આપનાર સરકારના એડવાન્સ લર્નિંગ સેંટર્સની મદદ લીધી. આ કવાયતની સફળતા સુનિશ્ચિત કરવા માટે સૂર્યા અને જયંતિલાલે પ્રત્યેક લાભાર્થી દીઠ વોલિયેન્ટર્સને 70 રૂપિયાનું પ્રોત્સાહક વેતન આપવાનો નિર્ણય કર્યો. આ પહેલ શરૂ થયાના એક જ અઠવાડિયામાં આ ટીમ 500 ખેડૂત પરિવારોની તેમને લગતી યોજના શોધીને મદદ કરી શકી.